Kaapse studie bied gratis Mioom-behandeling - RSGplus
Kaapse studie bied gratis Mioom-behandeling
Gepubliseer op 10/08/2018. 31/08/2018
Dr Victor Hulme
As jy 'n vrou in jou vrugbare jare is by wie dokters 'n mioom gediagnoseer het, moet jy jou ore spits.
Marí Hudson gesels in Vrouemaand met dr Victor Hulme, 'n ginekoloog verbonde aan die Aevitas fertiliteitskliniek in Pinelands, Kaapstad, oor miome – die groeisels in die baarmoeder wat pyn en onvrugbaarheid kan veroorsaak – en die jongste nuus oor die behandeling daarvan. Hy vertel hoe vroue gratis aan 'n internasionale studie kan deelneem, waar vroue met miome nie geopereer word nie, maar met medikasie behandel word.
Miome is groeisels bestaande uit gladdespierweefsel. Dit vorm as die gladdespierweefsel van die baarmoeder self te vinnig groei en dan 'gewasse' vorm.
Jy kan gratis aan 'n studie deelneem waar Dr Hulme vroue met miome met een van twee soorte medikasie gaan behandel – dus geen chirurgie nie. Die deelname en behandeling is gratis vir die deelnemende vroue.
Jy kwalifiseer om deel te neem aan die studie as jy:
Met 'n mioom of miome diagnoseer is
nie 'n operasie wil ondergaan om dit te behandel nie
tussen 18 en 50 jaar oud is
nie beplan om binne die volgende 2 jaar swanger te raak nie
jy swaar menstrueer.
Kontak dan Suster Tersia Fourie by die Aevitas Kliniek in Pinelands, Kaapstad op 071 236 6565 of die kliniek se algemene telefoonnommer 021 531 6999 en vra om met Suster Fourie te praat.
In die tweede deel vertel prof. Igno Siebert, ook van die Aevitas kliniek, oor endometriosebehandeling, want geen vrou behoort 'n tweede endometriose-prosedure te benodig nie.
Laai Af (22 108KB)
Meer inligting oor Endometriose
Geen vrou behoort 'n tweede endometriose-operasie te benodig nie. As jy 'n tweede operasie moet kry, sorg dat jy by een van die sowat 5 beste endometriose-spesialiste in die land uitkom sodat al die endometriose-weefsel met een endoskopiese prosedure verwyder kan word en jy nie 'n derde, vierde of vyfde operasie benodig nie, is die belangrikste boodskap oor endometriose-behandeling.
Klik hier vir al die inligting wat jy oor endometriose benodig met skakels na potgooie van onderhoude oor endometriose en die webblad van dokters wat uitstekende endometriose chirurgie kan doen.